**Gjenoppbyggingen av Afghanistan** var en betegnelse på en prosess som startet på begynnelsen av 2000-tallet etter mer enn to tiår med konflikter først mellom Russland som invaderende militærmakt og afghanske geriljakrigere, deretter mellom verdenssamfunnet.og talibankrigere som nye makthavere i landet. Målet med prosessen var å bygge opp det afghanske samfunnet til et fredelig, velfungerende og demokratisk samfunn med individuell frihet for landets borgere. Gjenoppbyggingen gikk sakte fremover, og ble stadig forhindret av pågående konflikter som følge av at Taliban stadig forsøkte å vinne tilbake kontrollen i Afghanistan. 

Det ble satt i gang mer enn 14 000 gjenoppbyggingsprosjekter i Afghanistan, som f. eks. Kajaki-demningen. Mange av disse prosjektene ble overvåket av de regionale gjenoppbyggingsteamene. Verdensbankens bidrag var det multilaterale fondet Afghanistan Reconstruction Trust Fund (ARTF), som ble opprettet i mai 2002. Det ble finansiert av 24 internasjonale giverland, og hadde i 2007 brukt mer enn 1,37 milliarder amerikanske dollar. Omkring 30 milliarder dollar ble gitt av det internasjonale samfunnet til gjenoppbyggingen av landet, det meste fra USA. I 2002 ga verdenssamfunnet 4 milliarder dollar under Tokyokonferansen, fulgt av ytterligere 4 milliarder i 2004. I februar 2006 ble 10,5 milliarder dollar gitt til Afghanistan under Londonkonferansen og 11 milliarder ble gitt av USA tidlig i 2007.

Et av de største utviklingsmålene var ferdigstillingen av ringveien – en serie motorveier som skulle forbinde de største byene i Afghanistan.

Da væpnede styrker fra Taliban i august 2021 rykket inn i hovedstaden Kabul, etter å ha tatt kontrollen i et stort antall afghanske provinser, opphørte gjenoppbyggingsprosessen som hadde pågått gjennom tyve år.

Referanser
----------

1. ↑  Radio Free Europe (27. mars 2007) ''Afghanistan: NATO Pleased With Offensive, But Goals Still Unmet''
2. ↑  World Bank Q & A: Afghanistan Reconstruction Trust Fund
3. ↑  «Afghanistan: Government to have greater control over aid pledged in London». *ReliefWeb* **(engelsk)**. 2. februar 2006. Besøkt 28. januar 2022. «During the conference, the US pledged an extra $1.1 billion in financial aid for the coming US fiscal year from October. The World Bank pledged $1.2 billion. One billion dollars were pledged by the Asian Development Bank (ADB), $855 million from Britain, $480 million from Germany and $450 million from Japan. | In addition, the European Union (EU) pledged $268 million, Spain $182 million, India $181 million, the Netherlands $179 million, Saudi Arabia $153 million, Pakistan $150 million and Norway $144 million. France trailed well behind with just $55 million pledged.»
4. ↑  «Road's Completion Would Benefit Entire Region». *RadioFreeEurope/RadioLiberty* **(engelsk)**. 10. oktober 2007. Besøkt 28. januar 2022.
5. ↑  Afghanistan Road Development Project 1 (Veibygging - oversiktskart)
6. ↑  «Taliban kontrollerer stadig flere provinser i Afghanistan». *NRK*. 15. august 2021. Besøkt 15. august 2021.

Eksterne lenker
---------------

* Mer informasjon om gjenoppbyggingen ved Center for Strategic and International Studies Arkivert 10. juni 2009 hos Wayback Machine.